નરેન્દ્ર મોદીની ગેરહાજરીમાં વજુભાઈ વાળા જ મુખ્યમંત્રીના દાવેદાર હતા અને ક્ષમતા પણ ધરાવતા હતા પણ વજુભાઈ વાળા મુખ્યમંત્રી બને તો મોદીના નિયંત્રણમાં પણ રહે નહીં તે પણ એટલુ જ સત્ય હતુ. જેના કારણે પહેલા તેમને ગુજરાત વિધાનસભામાં અધ્યક્ષ પદ આપ્યુ અને ત્યાંથી રાજ્યપાલ બનાવી કર્ણાટક રવાના કરી દીધા હતા. આજે વજુભાઈ વાળાના હાથમાં રમતની કુંકરી છે, તે ધારે તેની સરકાર બનાવી શકે તેવી સ્થિતિમાં છે. વાળાની રાજકિય કુનેહ અને રમત રમવાની સુઝ હાલના રાજકારણીઓ કરતા જુદા પ્રકારની છે.